CELEX: 22004D0180
Language: sk
Date: 2004-12-16 00:00:00
Title: Rozhodnutie Spoločného výboru EHP č. 180/2004 zo 16. decembra 2004, ktorým sa mení a dopĺňa protokol 31 o spolupráci v špecifických oblastiach mimo štyroch slobôd, pripojený k Dohode o EHP

26.5.2005   
            
            
               SK
            
            
               Úradný vestník Európskej únie
            
            
               L 133/42
            
         
      ROZHODNUTIE SPOLOČNÉHO VÝBORU EHP
   
   č. 180/2004
   zo 16. decembra 2004,
   ktorým sa mení a dopĺňa protokol 31 o spolupráci v špecifických oblastiach mimo štyroch slobôd, pripojený k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 90/2004 z 8. júna 2004 (1).
            
         
               (2)
            
            
               Je potrebné podporovať náležitú spoluprácu zmluvných strán dohody v záležitostiach, ktoré zahŕňajú činnosti spoločného podniku Galileo, tak ako to ustanovuje nariadenie Rady (ES) č. 876/2002 z 21. mája 2002 (2).
            
         
               (3)
            
            
               Protokol 31 k dohode by sa preto mal zmeniť a doplniť s cieľom umožniť uskutočňovanie tejto spolupráce,
            
         ROZHODOL TAKTO:
   Článok 1
   V článku 1 (Výskum a technologický rozvoj) protokolu 31 k dohode sa za odsek 7 vkladá tento odsek:
   
      
                  „8.
               
               
                  Zmluvné strany podporia vhodnú spoluprácu medzi príslušnými organizáciami, inštitúciami a ostatnými orgánmi na ich územiach, ak táto prispeje k posilneniu a rozšíreniu spolupráce v záležitostiach, ktoré zahŕňajú činnosti spoločného podniku Galileo (3)
                  
               
            
   Článok 2
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (4).
   Článok 3
   Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
   
      V Bruseli 16. decembra 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 349, 25.11.2004, s. 52.
   
      (2)  Ú. v. ES L 138, 28.5.2002, s. 1.
   
      (3)  32002 R 0876: nariadenie Rady (ES) č. 876/2002 z 21. mája 2002, ktorým sa zakladá spoločný podnik Galileo.“
   
      (4)  Nie sú uvedené žiadne ústavné požiadavky.